text: Se video: Borgmester giver håndbolden op
  09 oktober 2014 kl. 09.30
  Selvom Horsens borgmester, Peter Sørensen, ikke ligefrem havde sportstøjet på, så gav han gerne håndbolden et forsøg ligesom de mange andre elever på Langmarkskolen.
  Torsdag ringede det ind til idræts-kick off på Langmarkskolen i Horsens. Flere forskellige foreninger fra Horsens stod klar med fodbolde, dansetrin og mål, så eleverne fra 4. til 6. klasse kunne prøve sportsgrenene af.
  - Vi synes, at vi har en rigtig god idrætsundervisning, men vi vil gerne gøre den endnu bedre, og der har vi et rigtig godt netværk af idrætsklubber, som gerne vil hjælpe med at løfte vores idrætsundervisning, siger skolens afdelingsleder, Christian Christensen.
  Dagen startede ud med et par sportslige ord fra borgmester Peter Sørensen, hvorefter dagen blev sparket i gang på fodboldbanen.
  - Det handler om at bygge bro mellem skoleidræt og klubidræt, men det er også en mulighed for at få et indblik i, hvilke foreninger der er her i Horsens, udtaler Christian Christensen.
  Ud over fodbold og håndbold bød dagen også på dans, basket og orienteringsløb.
  Herunder kan du se borgmester Peter Sørensens holdning til dagen og ikke mindst hans håndboldmål. Varighed 0:26:
  